Metodika využívania nástrojov na overenie hospodárnosti a efektívnosti výdavkov v rámci Prioritnej osi 7 Informačná spoločnosť Operačného programu Integrovaná infraštruktúra

(SO – MIRRI SR)

Verzia 8.0

**Obsah**

[Úvod 3](#_Toc48031508)

[1. Uplatnenie metodiky a prehľad využívania jednotlivých nástrojov 4](#_Toc48031509)

[2. Využitie jednotlivých nástrojov v závislosti od skupiny výdavkov 4](#_Toc48031510)

[3. Spôsob využitia konkrétneho nástroja a zdôvodnenie jeho aplikovania 9](#_Toc48031511)

[3.1 Štúdia uskutočniteľnosti 9](#_Toc48031512)

[3.2 Ukončené verejné obstarávanie/obstarávanie 10](#_Toc48031513)

[3.3 Zneoprávnenie skupiny, resp. typu výdavkov 10](#_Toc48031514)

[3.4 Percentuálne limity pre jednotlivé skupiny výdavkov 11](#_Toc48031515)

[3.5 Finančné limity 13](#_Toc48031516)

[3.6 Prieskum trhu 14](#_Toc48031517)

[3.7 Odborný posudok/Úkon znalca 16](#_Toc48031518)

[Úkon znalca 17](#_Toc48031519)

Úvod

Sprostredkovateľský orgán pre Operačný program Integrovaná infraštruktúra (ďalej len „SO“) pri vypracovaní Metodiky využívania nástrojov na overenie hospodárnosti a efektívnosti výdavkov v rámci Prioritnej osi 7 Informačná spoločnosť Operačného programu Integrovaná infraštruktúra (ďalej len „PO7 OPII“) vychádza **z Metodického pokynu CKO č. 18** **k overovaniu hospodárnosti výdavkov** (ďalej len „metodický pokyn č. 18“), ktorý formuluje základné postupy pre proces posudzovania zásady hospodárnosti[[1]](#footnote-1) výdavkov projektov, resp. žiadostí o nenávratný finančný príspevok (ďalej len „ŽoNFP“). Metodický pokyn č. 18 poskytuje prehľad odporúčaní, nástrojov a postupov pri posudzovaní zásady hospodárnosti výdavkov, čím však nie je dotknutá povinnosť SO overovať efektívnosť, účinnosť a účelnosť využitia výdavkov projektu. SO je teda oprávnený definovať procesy, postupy, nástroje overovania zásady hospodárnosti odlišným spôsobom pri dodržaní požiadaviek vyplývajúcich zo Systému riadenia európskych štrukturálnych a investičných fondov na programové obdobie 2014 - 2020 (ďalej „SR EŠIF“) a Metodického pokynu CKO č. 6 k pravidlám oprávnenosti pre najčastejšie sa vyskytujúce skupiny výdavkov, ktoré predstavujú základné východiská pre posudzovanie zásady hospodárnosti.

Posudzovanie oprávnenosti výdavkov projektu (ŽoNFP) z hľadiska hospodárnosti[[2]](#footnote-2) je realizované primárne v nasledovných oblastiach implementácie:

1. konanie o ŽoNFP,
2. priebeh realizácie projektu,
3. verejné obstarávanie a obstarávanie nespadajúce pod pravidlá verejného obstarávania.

Žiadateľ/prijímateľ v zmysle osobitných predpisov pri používaní verejných prostriedkov, ktorým je aj nenávratný finančný príspevok, zachováva zásadu hospodárnosti. Žiadateľ/prijímateľ sa nezbavuje výlučnej a konečnej zodpovednosti za nedodržanie zásady hospodárnosti úkonom SO uskutočneným vo vyššie uvedených oblastiach implementácie, ktorým neidentifikoval porušenie zásady hospodárnosti.

Každá z vyššie uvedených oblastí má špecifické zameranie, rozsah, účel a časové začlenenie do implementačného procesu. Z uvedeného teda vyplýva, že aj rozsah a zameranie posúdenia zásady hospodárnosti je pre jednotlivé oblasti diferencované.

SO pri posudzovaní hospodárnosti využíva tzv. pomocné nástroje (napr. finančné limity na úrovni jednotkových výdavkov, percentuálne limity na úrovni skupín výdavkov, prieskumy trhu, a iné). Pomocné nástroje predstavujú prostriedky, resp. opatrenia, ktoré pomáhajú získať primerané uistenie o tom, že výdavky na realizované projekty (resp. uvádzané v ŽoNFP) sú vynaložené hospodárne.

Aplikácia a parametre pomocných nástrojov sú stanovené vopred (napr. vo výzve/vyzvaní, Príručke pre žiadateľa OPII pre PO7 Informačná spoločnosť) z dôvodu zásady transparentnosti a rovnosti zaobchádzania.

Metodika využívania nástrojov na overenie hospodárnosti a efektívnosti výdavkov v rámci Prioritnej osi 7 Informačná spoločnosť Operačného programu Integrovaná infraštruktúra (ďalej len „metodika“) obsahuje/stanovuje zoznam a stručný popis jednotlivých nástrojov, ktoré budú využívané v rámci PO7 OPII, zdôvodnenie ich aplikovania a maticu, ktorá definuje akým spôsobom budú jednotlivé nástroje využívané pre konkrétne skupiny výdavkov.

Tento dokument dopĺňa Manuál procedúr SO OPII PO7 Informačná spoločnosť, Príručku pre odborných hodnotiteľov - národné projekty a Príručky pre odborných hodnotiteľov – dopytovo-orientované projekty. Účinok jednotlivých nástrojov bude pravidelne monitorovaný a vyhodnocovaný. Monitorovanie a vyhodnocovanie môže byť založené aj na základe sledovania a systematického vyhodnocovania zistení z auditov, certifikačných zistení a pod. V zmysle výsledkov sa predmetný nástroj upraví alebo doplní. Pravidlá na uplatňovanie percentuálnych limitov zohľadňujú časové hľadisko, t. j. dĺžku realizácie konkrétneho projektu (resp. dĺžku realizácie hlavnej aktivity projektu). Stanovené konkrétne hodnoty percentuálnych limitov môžu byť aktualizované v závislosti od vývoja trhových cien. Percentuálne limity a skupiny výdavkov, na ktoré sa budú tieto limity vzťahovať, SO môže stanoviť na základe historickej analýzy projektov implementovaných v programovom období 2007 – 2013 alebo 2014 - 2020, na základe prieskumu trhu alebo iným objektívnym spôsobom alebo kombináciou týchto metód. SO uchováva podpornú dokumentáciu, na základe ktorej boli percentuálne limity stanovené.

SO je oprávnený stanovené finančné limity priebežne aktualizovať tak, aby zodpovedali obvyklým cenám v danom mieste a čase. Finančné limity SO stanoví na základe historickej analýzy jednotkových výdavkov v rámci projektov implementovaných v programovom období 2007 – 2013 alebo 2014 - 2020[[3]](#footnote-3), na základe prieskumu trhu alebo iným objektívnym spôsobom alebo kombináciou týchto metód. SO uchováva dokumentáciu, na základe ktorej boli finančné limity na úrovni jednotkových cien stanovené.

1. Uplatnenie metodiky a prehľad využívania jednotlivých nástrojov

Metodika v rámci hodnotiaceho procesu ŽoNFP sa vzťahuje na celú PO7 OPII a všetky jej špecifické ciele. Taktiež platí, že metodika sa vzťahuje na všetkých žiadateľov/prijímateľov PO7 OPII. Využívanie jednotlivých nástrojov závisí od skupiny výdavkov, t. z. pre jednotlivé skupiny výdavkov je možné využiť rozdielne nástroje v závislosti od charakteru výdavkov.

***Zoznam nástrojov využívaných v rámci PO7 OPII pre jednotlivé oblasti implementácie:***

**Hodnotiaci proces**

1. štúdia uskutočniteľnosti
2. ukončené verejné obstarávanie/obstarávanie
3. zneoprávnenie skupiny, resp. typu výdavkov
4. percentuálne limity pre jednotlivé skupiny výdavkov
5. finančné limity
6. odborný posudok/úkon znalca[[4]](#footnote-4)
7. prieskum trhu

**Priebeh realizácie projektu**

1. ukončené verejné obstarávanie/obstarávanie
2. prieskum trhu
3. odborný posudok/úkon znalca

**Pre všetky vyššie uvedené nástroje zároveň platí, že SO uchováva všetky podklady viažuce sa k určeniu a použitiu postupu na overenie hospodárnosti.**

1. Využitie jednotlivých nástrojov v závislosti od skupiny výdavkov

Nie všetky nástroje je možné alebo účelné použiť pri všetkých skupinách výdavkov. Niektoré nástroje ako finančné limity alebo percentuálne limity je možné využiť len pri niektorých výdavkoch. Nižšie uvedená tabuľka[[5]](#footnote-5) predstavuje maticu, aké nástroje sa môžu využívať pri jednotlivých skupinách výdavkov.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Skupina** | **Podpoložka EKRK** | **Nástroje pre overenie hospodárnosti a efektívnosti** | | | | | | |
|  |  | **ŠÚ** | **VO** | **% limity** | **Finančné limity** |  | **Prieskum trhu** | **Odborný posudok/úkon**  **znalca** |
| 013 Softvér | 711003 Nákup softvéru | **X** | **X** | **X** | **X** |  | **X** |  |
| 013 Softvér | 718006 Modernizácia Softvéru | **X** | **X** | **X** | **X** |  | **X** |  |
| 014 Oceniteľné práva | 711004 Nákup licencií | **X** | **X** |  |  |  | **X** |  |
| 014 Oceniteľné práva | 642029 Na náhradu | **X** | **X** |  |  |  | **X** |  |
| 021 Stavby | 712001 Nákup budov, objektov alebo ich častí | **X** | **X** | **X** |  |  | **X** | **X** |
| 021 Stavby | 712002 Nákup budov alebo objektov určených na likvidáciu | **X** | **X** | **X** |  |  | **X** | **X** |
| 021 Stavby | 717001 Realizácia nových stavieb | **X** | **X** | **X** |  |  | **X** | **X** |
| 021 Stavby | 717002 Rekonštrukcia a modernizácia stavieb | **X** | **X** | **X** |  |  | **X** | **X** |
| 021 Stavby | 717003 Prístavby, nadstavby, stavebné úpravy | **X** | **X** | **X** |  |  | **X** | **X** |
| 022 Samostatné hnuteľné veci a súbory hnuteľných vecí | 713001 Nákup interiérového vybavenia | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 713002 Nákup výpočtovej techniky | **X** | **X** | **X** |  |  | **X** |  |
| 022 Samostatné hnuteľné veci a súbory hnuteľných vecí | 713003 Nákup telekomunikačnej techniky | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 713004 Nákup prevádzkových strojov, prístrojov, zariadení, techniky a náradia | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 713005 Nákup špeciálnych strojov, prístrojov, zariadení, techniky, náradia a materiálu | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 713006 Nákup komunikačnej infraštruktúry | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 716 Prípravná a projektová dokumentácia | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 718002 Modernizácia Výpočtovej techniky | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 718003 Modernizácia Telekomunikačnej techniky | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 718004 Modernizácia Prevádzkových strojov, prístrojov, zariadení, techniky a náradia | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 718005 Modernizácia Špeciálnych strojov, prístrojov, zariadení, techniky a náradia | **X** | **X** |  |  |  | **X** |  |
| 022 Samostatné hnuteľné veci a súbory hnuteľných vecí | 718007 Modernizácia Komunikačnej infraštruktúry | **X** | **X** |  |  |  | **X** |  |
| 023 Dopravné prostriedky | 714001 Nákup Osobných automobilov | **X** | **X** |  |  |  | **X** |  |
| 023 Dopravné prostriedky | 714005 Nákup Špeciálnych automobilov | **X** | **X** |  |  |  | **X** |  |
| 027 Pozemky | 711001 Nákup pozemkov |  |  | **X** |  |  |  | **X** |
| 112 Zásoby | 633001 Materiál Interiérové vybavenie | **X** | **X** |  |  |  | **X** |  |
| 112 Zásoby | 633002 Materiál Výpočtová technika | **X** | **X** | **X** |  |  | **X** |  |
| 112 Zásoby | 633003 Materiál Telekomunikačná technika | **X** | **X** |  |  |  | **X** |  |
| 112 Zásoby | 633004 Materiál Prevádzkové stroje, prístroje, zariadenie, technika a náradie | **X** | **X** |  |  |  | **X** |  |
| 112 Zásoby | 633005 Materiál Špeciálne stroje, prístroje, zariadenie, technika a náradie | **X** | **X** |  |  |  | **X** |  |
| 112 Zásoby | 633006 Materiál všeobecný | **X** | **X** |  |  |  | **X** |  |
| 112 Zásoby | 633007 Materiál Špeciálny | **X** | **X** |  |  |  | **X** |  |
| 112 Zásoby | 633009 Materiál Knihy, časopisy, noviny , učebnice, učebné pomôcky a kompenzačné pomôcky | **X** | **X** |  |  |  | **X** |  |
| 112 Zásoby | 633010 Materiál Pracovné odevy, obuv a pracovné pomôcky | **X** | **X** |  |  |  | **X** |  |
| 112 Zásoby | 633019 Materiál Komunikačná infraštruktúra | **X** | **X** |  |  |  | **X** |  |
| 112 Zásoby | 634001 Palivo, mazivá, oleje, špeciálne kvapaliny | **X** | **X** |  |  |  | **X** |  |
| 112 Zásoby | 634006 Pracovné odevy, obuv a pracovné pomôcky (dopravné) | **X** | **X** |  |  |  | **X** |  |
| 511 Opravy a udržiavanie | 634002 Servis, údržba, opravy a výdavky s tým spojené (dopravné) | **X** | **X** |  |  |  | **X** |  |
| 511 Opravy a udržiavanie | 635001 Údržba Interiérového vybavenia | **X** | **X** |  |  |  | **X** |  |
| 511 Opravy a udržiavanie | 635002 Údržba Výpočtovej techniky | **X** | **X** |  |  |  | **X** |  |
| 511 Opravy a udržiavanie | 635003 Údržba Telekomunikačnej techniky | **X** | **X** |  |  |  | **X** |  |
| 511 Opravy a udržiavanie | 635004 Údržba Prevádzkových strojov, prístrojov, zariadení, techniky a náradia | **X** | **X** |  |  |  | **X** |  |
| 511 Opravy a udržiavanie | 635005 Údržba Špeciálnych strojov, prístrojov, zariadení, techniky a náradia | **X** | **X** |  |  |  | **X** |  |
| 511 Opravy a udržiavanie | 635006 Údržba Budov, objektov alebo ich častí | **X** | **X** |  |  |  | **X** |  |
| 511 Opravy a udržiavanie | 635007 Údržba Pracovných odevov, obuvi a pracovných pomôcok | **X** | **X** |  |  |  | **X** |  |
| 511 Opravy a udržiavanie | 635008 Údržba Kníh, učebných pomôcok a kompenzačných pomôcok | **X** | **X** |  |  |  | **X** |  |
| 511 Opravy a udržiavanie | 635009 Rutinná a štandardná údržba softvéru7 | **X** | **X** |  |  |  | **X** |  |
| 511 Opravy a udržiavanie | 635200 Údržba Ostatného | **X** | **X** |  |  |  | **X** |  |
| 512 Cestovné náhrady | 631001 Tuzemské cestovné náhrady |  |  |  | **X** |  | **X** |  |
| 512 Cestovné náhrady | 631002 Zahraničné cestovné náhrady |  |  |  | **X** |  | **X** |  |
| 518 Ostatné služby | 632003 Poštové služby a telekomunikačné služby | **X** | **X** |  |  |  | **X** |  |
| 518 Ostatné služby | 633013 Softvér | **X** | **X** |  |  |  | **X** |  |
| 518 Ostatné služby | 633018 Licencie | **X** | **X** |  |  |  | **X** |  |
| 518 Ostatné služby | 634004 Prepravné a nájom dopravných prostriedkov | **X** | **X** |  |  |  | **X** |  |
| 518 Ostatné služby | 636001 Nájom Budov, objektov alebo ich častí | **X** | **X** |  |  |  | **X** |  |
| 518 Ostatné služby | 636002 Nájom Prevádzkových strojov, prístrojov, zariadení, techniky a náradia | **X** | **X** |  |  |  | **X** |  |
| 518 Ostatné služby | 636003 Nájom Špeciálnych strojov, prístrojov, zariadení, techniky, náradia a materiálu | **X** | **X** |  |  |  | **X** |  |
| 518 Ostatné služby | 636004 Nájom Dopravných prostriedkov | **X** | **X** |  |  |  | **X** |  |
| 518 Ostatné služby | 636005 Nájom Zo zmluvy o nájme veci s právom kúpy prenajatej veci | **X** | **X** |  |  |  | **X** |  |
| 518 Ostatné služby | 636006 Nájom Výpočtovej techniky | **X** | **X** |  |  |  | **X** |  |
| 518 Ostatné služby | 636007 Nájom Softvéru | **X** | **X** |  |  |  | **X** |  |
| 518 Ostatné služby | 637001 Školenia, kurzy, semináre, porady, konferencie, sympóziá | **X** | **X** |  |  |  | **X** |  |
| 518 Ostatné služby | 637002 Konkurzy a súťaže | **X** | **X** |  |  |  | **X** |  |
| 518 Ostatné služby | 637003 Propagácia, reklama a inzercia | **N/A** | **X** | **X** |  |  | **X** |  |
| 518 Ostatné služby | 637004 Všeobecné služby | **X** | **X** | **X** | **X** |  | **X** |  |
| 518 Ostatné služby | 637005 Špeciálne služby | **X** | **X** | **X** | **X** |  | **X** |  |
| 518 Ostatné služby | 637006 Náhrady | **X** | **X** |  |  |  | **X** |  |
| 518 Ostatné služby | 637009 Náhrada mzdy a platu | **X** | **X** |  |  |  | **X** |  |
| 518 Ostatné služby | 637010 Na úlohy výskumu a vývoja | **X** | **X** |  |  |  | **X** |  |
| 518 Ostatné služby | 637011 Štúdie, expertízy, posudky | **X** | **X** |  |  |  | **X** |  |
| 518 Ostatné služby | 637023 Kolkové známky | **X** | **X** |  |  |  | **X** |  |
| 518 Ostatné služby | 642029 Na náhradu | **X** | **X** |  |  |  | **X** |  |
| 521 - Mzdové výdavky | 637027 Odmeny zamestnancov mimopracovného pomeru |  |  |  | **X** |  |  |  |
| 521 - Mzdové výdavky | 610620 Osobné náklady (položky 610 až 629) |  |  |  | **X** |  |  |  |
| 521 - Mzdové výdavky | 610 Mzdy, platy, služobné príjmy a ostatné osobné vyrovnania |  |  |  | **X** |  |  |  |
| 521 - Mzdové výdavky | 611 Tarifný plat, osobný plat, základný plat, funkčný plat, hodnostný plat, plat, vrátane ich náhrad |  |  |  | **X** |  |  |  |
| 521 - Mzdové výdavky | 612 Príplatky |  |  |  | **X** |  |  |  |
| 521 - Mzdové výdavky | 612001 Osobný príplatok |  |  |  | **X** |  |  |  |
| 521 - Mzdové výdavky | 612002 Ostatné príplatky okrem osobných príplatkov |  |  |  | **X** |  |  |  |
| 521 - Mzdové výdavky | 613 Náhrada za pracovnú pohotovosť, služobnú pohotovosť a náhrada, odmena za pohotovosť |  |  |  | **X** |  |  |  |
| 521 - Mzdové výdavky | 615 Ostatné osobné vyrovnania |  |  |  | **X** |  |  |  |
| 521 - Mzdové výdavky | 616 Doplatok k platu a ďalší plat |  |  |  | **X** |  |  |  |
| 521 - Mzdové výdavky | 620 Poistné a príspevok do poisťovní |  |  | **X** | **X** |  |  |  |
| 521 - Mzdové výdavky | 621 Poistné do Všeobecnej zdravotnej poisťovne |  |  | **X** | **X** |  |  |  |
| 521 - Mzdové výdavky | 623 Poistné do ostatných zdravotných poisťovní |  |  | **X** | **X** |  |  |  |
| 521 - Mzdové výdavky | 625 Poistné do Sociálnej poisťovne |  |  | **X** | **X** |  |  |  |
| 521 - Mzdové výdavky | 625001 Na nemocenské poistenie |  |  | **X** | **X** |  |  |  |
| 521 - Mzdové výdavky | 625002 Na starobné poistenie |  |  | **X** | **X** |  |  |  |
| 521 - Mzdové výdavky | 625003 Na úrazové poistenie |  |  | **X** | **X** |  |  |  |
| 521 - Mzdové výdavky | 625004 Na invalidné poistenie |  |  | **X** | **X** |  |  |  |
| 521 - Mzdové výdavky | 625005 Na poistenie v nezamestnanosti |  |  | **X** | **X** |  |  |  |
| 521 - Mzdové výdavky | 625006 Na garančné poistenie |  |  | **X** | **X** |  |  |  |
| 521 - Mzdové výdavky | 625007 Na poistenie do rezervného fondu solidarity |  |  | **X** | **X** |  |  |  |
| 521 - Mzdové výdavky | 628 Poistné na osobitné účty |  |  | **X** | **X** |  |  |  |
| 521 - Mzdové výdavky | 628001 Na nemocenské zabezpečenie |  |  | **X** | **X** |  |  |  |
| 521 - Mzdové výdavky | 628002 Na výsluhový dôchodok |  |  | **X** | **X** |  |  |  |
| 521 - Mzdové výdavky | 628003 Na úrazové zabezpečenie |  |  | **X** | **X** |  |  |  |
| 521 - Mzdové výdavky | 628004 Na invalidný výsluhový dôchodok |  |  | **X** | **X** |  |  |  |
| 521 - Mzdové výdavky | 628005 Na výsluhový príspevok |  |  | **X** | **X** |  |  |  |
| 521 - Mzdové výdavky | 629 Príspevok na starobné dôchodkové sporenie |  |  | **X** | **X** |  |  |  |

1. Spôsob využitia konkrétneho nástroja a zdôvodnenie jeho aplikovania

3.1 Štúdia uskutočniteľnosti

Štúdia uskutočniteľnosti predstavuje pomocný nástroj pre posúdenie vhodnosti, efektívnosti a udržateľnosti navrhovaného IT projektu. Štúdia uskutočniteľnosti sa vypracováva v úvodnej fáze implementácie projektu, pred jeho schválením. Štúdia identifikuje a objektívne posudzuje ciele projektu, východiskový stav, budúci stav a očakávané prínosy projektu, ako aj posudzované alternatívy riešenia. Štúdia tiež zahŕňa identifikáciu a analýzu rizík spojených s projektom. Na základe týchto informácií je následne realizovaný odhad nákladov pre realizáciu projektu, vrátane prípravy finančnej analýzy projektu. Účelom finančnej analýzy, resp. cost-benefit analýzy (ďalej len „CBA“) je odôvodnenie nutnosti nenávratného finančného príspevku pre realizáciu projektu a ubezpečenie poskytovateľa, že projekt po ukončení financovania z nenávratného finančného príspevku bude finančne udržateľný a samonosný. Na tomto základe by mala byť stanovená primeraná úroveň pomoci. Účelom CBA je preukázať, že projekt je z hospodárskeho hľadiska vhodný a prispieva k cieľom regionálnej politiky EÚ a SR na základe porovnania speňažených ale aj nespeňažených hmotných a nehmotných príspevkov a nákladov. Z hľadiska hospodárnosti a efektívnosti štúdia uskutočniteľnosti definuje, či očakávané prínosy projektu zodpovedajú potrebným investíciám.

Štúdia uskutočniteľnosti je v prípade národných projektov posudzovaná a schvaľovaná členmi Riadiaceho výboru prioritnej osi 7 Operačného programu Integrovaná infraštruktúra (ďalej len „Riadiaci výbor PO7 OPII“), ktorý tvoria zástupcovia štátnej správy, samosprávy a mimovládnych organizácií. V prípade národných projektov predstavuje štúdia uskutočniteľnosti pomocný nástroj pre overenie hospodárnosti a efektívnosti výdavkov v súlade so špeciálnou správou Európskeho dvora audítorov[[6]](#footnote-6), pričom na jej posúdenie využíva expertov – členov Riadiaceho výboru PO7 OPII.

**Štúdia uskutočniteľnosti je pomocný nástroj, t. z. využíva sa pri každom národnom a veľkom projekte PO7 OPII. V prípade realizácie dopytovo-orientovaných projektov je možné vypracovať jednu štúdiu uskutočniteľnosti pre skupinu dopytovo-orientovaných projektov.**

3.2 Ukončené verejné obstarávanie/obstarávanie

Ukončené verejné obstarávanie/obstarávanie predstavuje v zmysle tejto metodiky základný (nie pomocný) nástroj na overenie hospodárnosti a efektívnosti výdavkov v rámci PO7 OPII. V rámci hodnotiaceho procesu ŽoNFP je verejné obstarávanie overované Ministerstvom dopravy a výstavby SR, ktoré v zmysle uznesenia vlády SR č. 171 zo dňa 16.04.2014 plní v rámci programového obdobia 2014 – 2020 úlohu riadiaceho orgánu pre OPII (ďalej len „RO“).

**Verejné obstarávanie je základný nástroj, ktorý sa využíva pri každom projekte PO7 OPII . Bližšie informácie k procesu verejného obstarávania/obstarávania sú uvedené v Príručke pre realizáciu VO OPII 2014 – 2020[[7]](#footnote-7).**

3.3 Zneoprávnenie skupiny, resp. typu výdavkov

Jedným z nástrojov pre zabezpečenie hospodárnosti a efektívnosti výdavkov, je zneoprávnenie výdavkov, ktoré sú inak pre daný typ projektu typické a z hľadiska plnenia cieľov OPII je tieto ciele možné dosiahnuť efektívnejším a hospodárnejším spôsobom. V podmienkach PO7 OPII ide predovšetkým o využitie služieb „Infrastructure as a Service“ v rámci vládneho cloudu. To znamená, že v rámci projektov, kde bude štúdiou uskutočniteľnosti preukázané, že je možné využiť služby poskytovateľa vládneho cloudu, nebudú výdavky na hardvér oprávnené, s výnimkou špecifického hardvéru, ktorý nevie poskytovateľ vládneho cloudu zabezpečiť (napr. fyzické servery, pc, resp. zero klienty). Obmedzenia týkajúce sa oprávnených výdavkov nad rámec Príručky oprávnenosti výdavkov Prioritnej osi 7 Informačná spoločnosť Operačného programu Integrovaná infraštruktúra[[8]](#footnote-8) (ďalej len „Príručka oprávnenosti výdavkov PO7 OPII“), budú súčasťou každej výzvy/vyzvania.

**Zneoprávnenie skupiny, resp. typu výdavkov je ďalším z pomocných nástrojov, ktoré sa môžu využívať pri overovaní hospodárnosti pri špecifických výdavkoch v rámci projektov PO7 OPII. Typickým príkladom sú výdavky na hardvér. SO v prípade, že štúdia uskutočniteľnosti preukázala možnosť využitia vládneho cloudu, označí výdavky na HW za neoprávnené.**

3.4 Percentuálne limity pre jednotlivé skupiny výdavkov

Percentuálne limity pre jednotlivé skupiny výdavkov pre projekty PO7 OPII (ďalej aj „percentuálne limity“) sú ďalším dôležitým pomocným nástrojom na zabezpečenie hospodárnosti výdavkov, keďže obmedzujú výšku niektorých špecifických skupín výdavkov.

Základné percentuálne limity sú vždy špecifikované v riadiacej dokumentácii, na ktorú výzva/vyzvanie odkazuje. Pravidlá oprávnenosti výdavkov na úrovni PO7 OPII sú bližšie špecifikované v Príručke oprávnenosti výdavkov PO7 OPII, ktorá tvorí prílohu Príručky pre žiadateľa OPII PO7 Informačná spoločnosť, v ktorej SO stanovil maximálne percentuálne podiely jednotlivých skupín výdavkov na celkových oprávnených výdavkoch projektu v rámci PO7 OPII.

V rámci PO7 OPII sa uplatňujú nasledovné percentuálne limity pre jednotlivé skupiny výdavkov

|  |  |  |  |  |
| --- | --- | --- | --- | --- |
| **Limity na nákup nehnuteľností** | | | | |
| **Špecifický cieľ** | **Podmienka pre nákup stavby** | **Limit na nákup stavby** | **Limit na nákup pozemku** | **Celkový limit na nákup nehnuteľností** |
| 7.1 Zvýšenie pokrytia širokopásmovým internetom/NGN | Stavba je nevyhnutná pre splnenie cieľa 100 % pokrytia SR širokopásmovým pripojením s rýchlosťou minimálne 30 Mbit/s | 50 % z oprávnených výdavkov | 10 % resp. 15 % | 60 % resp. 65 % z celkových oprávnených výdavkov |
| 7.8 Racionalizácia prevádzky informačných systémov pomocou eGovernment cloudu | Stavba spĺňa podmienky minimálne pre úroveň Tier III podľa metodiky The Uptime Institute pre dátové centrá | 100 % z oprávnených výdavkov | 10 % resp. 15 % | 100 % z celkových oprávnených výdavkov[[9]](#footnote-9) |
| 7.8 Racionalizácia prevádzky informačných systémov pomocou eGovernment cloudu | Stavba nespĺňa podmienky minimálne pre úroveň Tier III podľa metodiky The Uptime Institute pre dátové centrá  Predmetom projektu je úprava s cieľom splniť podmienky minimálne pre úroveň Tier III | 70 % z oprávnených výdavkov | 10 % resp. 15 % | 80 % resp. 85 % z celkových oprávnených výdavkov |
| 7.2, 7.3, 7.4, 7.5, 7.6, 7.7, 7.9 | Výdavky na nákup nehnuteľností sú neoprávnené | | | |

Vyššie uvedený limit pre špecifický cieľ 7.1 Zvýšenie pokrytia širokopásmovým internetom/NGN bol stanovený na základe expertného odhadu, kedy sa predpokladá, že časť výdavkov súvisiacich s výstavbou širokopásmového pripojenia by mohlo byť potrebné realizovať formou nákupu stavieb. Hodnota by však nemala presiahnuť 50 % z celkových oprávnených výdavkov projektu. Čo sa týka špecifického cieľa 7.8 Racionalizácia prevádzky informačných systémov pomocou eGovernment cloudu, výdavky na stavby spĺňajúce podmienky úrovne Tier III sú oprávnené v plnom rozsahu, keďže takáto stavba môže bez ďalších potrebných úprav slúžiť ako dátové centrum a poskytovateľ vládnych cloudových služieb. Pre stavby, ktoré nespĺňajú podmienky pre úroveň Tier III sú nevyhnutné ďalšie náklady na splnenie týchto podmienok. Preto takéto projekty musia realizovať aj stavebné práce. Na základe expertných odhadov a rozdielov v prevádzkových nákladoch dátových centier úrovne Tier II a Tier III sa výdavky na takéto úpravy odhadujú na 30 %[[10]](#footnote-10).

|  |  |  |
| --- | --- | --- |
| **Limity na stavebné práce** | | |
| **Špecifický cieľ** | **Podmienka** | **Limit na stavebné práce** |
| 7.1 Zvýšenie pokrytia širokopásmovým internetom/NGN | Stavebné práce sú nevyhnutné pre splnenie cieľa 100 % pokrytia SR širokopásmovým pripojením s rýchlosťou minimálne 30 Mbit/s | 100 % z celkových oprávnených výdavkov |
| 7.8 Racionalizácia prevádzky informačných systémov pomocou eGovernment cloudu | Stavba spĺňa podmienky minimálne pre úroveň Tier III podľa metodiky The Uptime Institute pre dátové centrá a sú potrebné menšie dodatočné úpravy pre potreby projektu | 10 % z celkových oprávnených výdavkov |
| 7.8 Racionalizácia prevádzky informačných systémov pomocou eGovernment cloudu | Stavba nespĺňa podmienky minimálne pre úroveň Tier III podľa metodiky The Uptime Institute pre dátové centrá  Predmetom projektu je úprava s cieľom splniť podmienky minimálne pre úroveň Tier III | 80 % z celkových oprávnených výdavkov |
| 7.2, 7.3, 7.4, 7.5, 7.6, 7.7, 7.9 | Stavebné práce sú nevyhnutné pre zabezpečenie cieľov projektu | 5 % z celkových oprávnených výdavkov |

Vyššie uvedený limit pre špecifický cieľ 7.1 Zvýšenie pokrytia širokopásmovým internetom/NGN bol stanovený na základe predpokladaného charakteru veľkého projektu, ktorého prípravné práce (projektovo-inžinierska dokumentácia) sú realizované v rámci Operačného programu Informatizácia spoločnosti (ďalej len „OPIS“).

Limity pre špecifický cieľ 7.8 Racionalizácia prevádzky informačných systémov pomocou eGovernment cloudu boli stanovené expertným odhadom. V súlade s limitmi pre nákup stavby odrážajú limity pre stavebné práce úroveň v akej sa kupovaná stavba nachádza v čase jej obstarania. V prípade stavieb spĺňajúcich podmienky úrovne Tier III sú možné len dodatočné stavebné úpravy v rozmedzí 0 – 10 % celkových oprávnených výdavkov projektu. V prípade stavieb nespĺňajúcich tento limit by sa rozsah stavebných prác mal pohybovať v rozmedzí 30 – 80 % v závislosti od charakteru stavieb.

Limit pre ostatné špecifické ciele je stanovený na 5 % v nadväznosti na súčasné výdavky na stavebné práce. Stavebné práce v rámci špecifických cieľov iných ako 7.1 a 7.8 by mali byť realizované vo výnimočných prípadoch a po preukázaní skutočnej potreby pre projekt.

|  |  |
| --- | --- |
| **Bežné výdavky:**  - na obstaranie majetku; okrem majetku, ktorý výlučne používa odborný personál a osoby cieľovej skupiny (napr. prenájom kancelárií, bežného zariadenia kancelárie (stôl, stoličky, skrinky, výpočtová technika a pod.) | Maximálne 1 % z celkových oprávnených výdavkov.  (s tým, že maximálna výška nepriamych výdavkov je  7 % z celkových oprávnených výdavkov)[[11]](#footnote-11). |

Limity boli stanovené na základe analýzy výdavkov v rámci OPIS (OLAP analytické výstupy ITMS).

|  |  |
| --- | --- |
| **Ostatné výdavky** | |
| Činnosť: | Maximálna cena za 1 človekodeň |
| výdavky súvisiace s publicitou a informovanosťou spojenou s realizáciou projektu, napr. propagačné predmety a letáky, tlačové konferencie o projekte (vrátane občerstvenia, prenájmu priestorov a pod.), publikovaním článkov o projekte, televíznych a rozhlasových relácií a pod.; | Maximálne do výšky 3 % ostatných výdavkov |

Limity boli stanovené na základe analýzy výdavkov v rámci OPIS (OLAP analytické výstupy ITMS).

**Percentuálne limity sú ďalším z pomocných nástrojov pri overovaní hospodárnosti, ktoré sa môžu využívať pri špecifických výdavkoch v rámci projektov PO7 OPII. Základné percentuálne limity sú definované v Príručke oprávnenosti výdavkov PO7 OPII, ktorá je prílohou Príručky pre žiadateľa OPII pre PO7 Informačná spoločnosť[[12]](#footnote-12).**

3.5 Finančné limity

Ďalším z pomocných nástrojov na zabezpečenie hospodárnosti výdavkov projektov PO7 OPII sú finančné limity na jednotkové výdavky[[13]](#footnote-13) (ďalej aj „finančné limity“). Výhodou tohto postupu je prehľadnosť a jednoznačnosť pravidiel pre žiadateľa a možnosť identifikovania nehospodárnych výdavkov už v procese schvaľovania ŽoNFP.

Finančné limity predstavujú účinný pomocný nástroj na zabezpečenie hospodárnosti najmä pre štandardné (homogénne) typy výdavkov, ktoré sa v rámci implementovaných projektov pravidelne vyskytujú.

Finančné limity sú vždy špecifikované v riadiacej dokumentácii, na ktorú výzva/vyzvanie odkazuje. SO v Príručke oprávnenosti výdavkov PO7 OPII stanovil obdobne ako pri percentuálnych limitoch aj maximálne finančné limity jednotlivých skupín výdavkov na celkových oprávnených výdavkoch projektu v závislosti od špecifík jednotlivých projektov realizovaných v rámci PO7 OPII.

V rámci PO7 OPII sa uplatňujú nasledovné finančné limity pre jednotlivé skupiny výdavkov:

|  |  |
| --- | --- |
| **Názov limitu** | **Na základe čoho bol stanovený** |
| Limity na externé služby a vývoj/modernizáciu softvéru[[14]](#footnote-14) | Analýza priamych výdavkov projektov v rámci PO 2017 - 2013 |
| Limity pre stavebný dozor pre líniové[[15]](#footnote-15) stavby | Sadzobník pre navrhovanie ponukových cien projektových prác a inžinierskych činností 2015 |
| Limity pre stavebný dozor pre priemyselné[[16]](#footnote-16) stavby | Sadzobník pre navrhovanie ponukových cien projektových prác a inžinierskych činností 2015 |
| Limity pre stavebný dozor pre ostatné[[17]](#footnote-17) stavby | Sadzobník pre navrhovanie ponukových cien projektových prác a inžinierskych činností 2015 |
| Limity pre osobné výdavky prijímateľa, resp. partnera | Analýza priamych výdavkov projektov v rámci PO 2007 – 2013 |
| Limity pre externé služby | Analýza priamych výdavkov projektov v rámci PO 2007 – 2013 |
| Limity pre ostatné výdavky | Stravné služobná cesta SR a zahraničie:  Opatrenia č. 296/2014 Ministerstva práce, sociálnych vecí a rodiny SR  Opatrenia č. 401/2012 Ministerstva financií SR  Skúsenosti a stanovené limity iných RO a SO |
| Limity pre informovanie a komunikáciu[[18]](#footnote-18) | Skúsenosti a stanovené limity iných RO a SO |

**Finančné limity patria k ďalším z pomocných nástrojov, ktoré sa využívajú pri overovaní hospodárnosti pri národných a veľkých projektoch ako aj v prípade realizácie dopytovo-orientovaných projektov PO7 OPII. Základné finančné limity sú definované v Príručke oprávnenosti výdavkov PO7 OPII, ktorá je prílohou relevantnej Príručky pre žiadateľa OPII pre PO7 Informačná spoločnosť.**

3.6 Prieskum trhu[[19]](#footnote-19)

Prieskum trhu je ďalším z pomocných nástrojov na zabezpečenie toho, aby vynaložené výdavky zodpovedali obvyklým cenám v danom mieste a čase, t. j. ich hospodárnosti. Prieskum trhu sa vo všeobecnosti realizuje prostredníctvom zberu, analýzy, triedenia, spracovania a vyhodnocovania relevantných informácií o možných cenách dodaných tovarov, prác alebo služieb.

Prieskum trhu môže byť vykonávaný žiadateľom/prijímateľom alebo RO/SO/odborným hodnotiteľom. Prieskum trhu teda môže byť vypracovaný napríklad zo strany žiadateľa/prijímateľa s cieľom preukázať hospodárnosť výdavkov definovaných v rozpočte ŽoNFP alebo zo strany RO/SO s cieľom overiť hospodárnosť výdavkov v konaní o ŽoNFP, prípadne realizácii projektu (napr. administratívna finančná kontrola žiadosti o platbu, monitorovanie projektu, finančná kontrola na mieste a pod.). Odborný hodnotiteľ využíva prieskum trhu žiadateľa/prijímateľa v prípade, ak informácie, ktoré sú výstupom realizovaného prieskumu trhu pre neho predstavujú nevyhnutnú podporu rozhodovania pri posúdení hospodárnosti výdavkov projektu. Vzhľadom na charakter projektov PO7 OPII a množstvo výdavkov sa z dôvodu neúmernej a neefektívnej časovej, administratívnej, technickej a odbornej náročnosti, prieskum trhu realizuje len v prípade vyžiadania zo strany hodnotiteľa ŽoNFP, resp. počas realizácie projektu v prípade podozrenia na neúmerne vysokú sumu výdavku, a to len pri položkách, pri ktorých je prieskum trhu možné vykonať. Odborný hodnotiteľ, projektový manažér a finančný manažér, pri vykonaní prieskumu trhu zohľadňujú faktor časového posunu medzi prieskumom trhu vykonaným RO/SO a napr. verejným obstarávaním vykonaným žiadateľom, ktorý môže ovplyvniť objektívnosť porovnávania získaných informácií.

Prieskum trhu sa vykoná vyžiadaním **minimálne 3 ponúk** od rôznych potenciálnych dodávateľov na predmet zákazky tovaru, práce alebo služby s cieľom zistenia aktuálnych cenových úrovní. Potenciálni dodávatelia oslovení v rámci prieskumu trhu musia byť spôsobilí dodať tovar, práce alebo služby, ktoré sú predmetom prieskumu trhu. Ponuky od potenciálnych dodávateľov nesmú byť staršie ako 6 mesiacov ku dňu realizácie prieskumu trhu. Ak ceny tovarov, stavebných prác alebo služieb nezaznamenali na trhu zmenu, je možné pre účely prieskumu trhu použiť aj ponuky staršie ako 6 mesiacov (zdôvodnenie tejto skutočnosti musí byť súčasťou dokumentácie k prieskumu trhu).

RO/SO OPII je oprávnený v prípade, že na úrovni žiadateľa nie je možné získať resp. identifikovať minimálne 3 ponuky od potenciálnych dodávateľov, akceptovať aj nižší počet ponúk za splnenia aspoň jednej z nasledovných podmienok:

1. RO/SO umožní vykonanie prieskumu trhu žiadateľom/prijímateľom aj získaním/identifikovaním menšieho počtu ponúk od potenciálnych dodávateľov ako 3 na základe špecifík žiadateľov, projektov a pod.; žiadateľ/prijímateľ v tomto prípade objektívne zdôvodní nižší počet oslovených potenciálnych dodávateľov ako bol požadovaný vo výzve/vyzvaní; uvedené pravidlo sa vzťahuje aj na prieskum trhu realizovaný na základe zákaziek, ktoré boli výsledkom postupu s využitím elektronického trhoviska alebo pri identifikácií zmlúv, zverejnených v Centrálnom registri zmlúv (v takomto prípade RO/SO overí opodstatnenosť zdôvodnenia nižšieho ako požadovaného počtu oslovených/identifikovaných potenciálnych dodávateľov zo strany žiadateľa);
2. uvedená možnosť je zadefinovaná zo strany RO/SO na úrovni vyzvania/výzvy na základe riadne zdokumentovaných objektívnych skutočností vyplývajúcich napr. zo špecifík typov oprávnených aktivít a žiadateľov, ktoré pripúšťajú zníženie počtu záujemcov

V prípade, že daný výdavok spadá pod tovar/službu/prácu, ktorá je v zmysle § 9b zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, resp. § 2 ods. 5, písm. o) a ods. 6, ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov Z. z. bežne dostupný na trhu, prieskum trhu môže žiadateľ vykonať aj na základe údajov zverejnených na elektronickom trhovisku ([www.eks.sk](http://www.eks.sk)). V tomto prípade identifikuje **minimálne 3 rovnaké alebo porovnateľné zákazky** (s ohľadom na predmet zákazky), ktorých priemerná hodnota môže slúžiť ako ukazovateľ na overenie hospodárnosti výdavku požadovaného žiadateľom.

RO/SO/žiadateľ/prijímateľ/odborný hodnotiteľ je oprávnený vykonať prieskum trhu aj identifikáciou min. 3 zmlúv, zverejnených v Centrálnom registri zmlúv, na webovom sídle povinnej osoby alebo v Obchodnom vestníku (identifikácia zverejnených zmlúv musí obsahovať rovnaký, resp. porovnateľný predmet zmluvy).

V prípadoch ak je overená hospodárnosť na základe zmlúv, ktoré boli výsledkom postupu s využitím elektronického trhoviska alebo na základe zmlúv zverejnených v CRZ, **zmluvy musia byť stále platné ku dňu realizácie prieskumu trhu alebo nie staršie ako 6 mesiacov ku dňu realizácie prieskumu trhu.**

Výstupné informácie o vykonanom prieskume trhu sú zaznamenané v zázname o vykonaní prieskumu trhu[[20]](#footnote-20), v ktorom sú vyhodnotené výsledky prieskumu trhu, t.j. hodnota získaná aritmetickým priemerom porovnateľných ponúk.

**Prieskum trhu vykonáva RO/SO a/alebo odborný hodnotiteľ za využitia napr.:**

1. vlastnej databázy o tovaroch, prácach alebo službách;
2. cien tovarov, prác a služieb v programovom období 2007 –2013 (ak relevantné) alebo v programovom období 2014 – 2020;
3. oslovenia potenciálnych dodávateľov;
4. vyhľadávania cien na internete;
5. využívaním údajov o cenách zákaziek zverejnených na elektronickom trhovisku;
6. aktuálnych cenníkov a katalógov firiem, resp. iných propagačných materiálov;
7. identifikácie zmlúv **na rovnaký alebo porovnateľný predmet zmluvy** v CRZ, na webovom sídle povinnej osoby alebo v Obchodnom vestníku;
8. osobným zisťovaním s následným vyhotovením zápisu z osobného stretnutia s uvedením kontaktnej osoby dodávateľa.

RO/SO v prípade, ak výška výdavkov nárokovaných žiadateľom/prijímateľom prevyšuje ceny identifikované RO/SO na základe ním vykonaného prieskumu trhu, určí či tieto výdavky pokladá za nehospodárne, ak áno, tak maximálna výška oprávnených výdavkov jednotkových cien žiadateľa/prijímateľa je výška oprávnených výdavkov stanovená RO/SO na základe ním vykonaného prieskumu trhu[[21]](#footnote-21).

RO/SO v prípade vykonania prieskumu trhu na jeho úrovni uchováva všetky podklady z vykonania prieskumu trhu spolu so závermi z vykonaného prieskumu[[22]](#footnote-22).

**Prieskum trhu je pomocný nástroj, ktorý sa využíva pri národných a veľkých projektoch ako aj v prípade realizácie dopytovo-orientovaných projektov PO7 OPII pre zabezpečenie overenia hospodárnosti vynaložených výdavkov.**

3.7 Odborný posudok/Úkon znalca

V každej fáze projektového cyklu je možné zo strany SO preukázať hospodárnosť výdavkov úkonom znalca podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov alebo odborným posudkom vypracovaným odborníkom[[23]](#footnote-23) v príslušnej oblasti.

Podklady potrebné pre výkon overenia hospodárnosti výdavkov predkladá znalcovi/odborníkovi zadávateľ. Ak znalec/odborník bude požadovať ďalšie špecifikované podklady, ktoré nie sú obsiahnuté v odovzdaných podkladoch a SO ako zadávateľ ich nemá k dispozícii, môže osloviť žiadateľa/prijímateľa s požiadavkou na doloženie týchto podkladov. Výsledkom práce znalca sú najmä znalecký posudok a jeho doplnenie, odborné stanovisko alebo potvrdenie a odborné vyjadrenie a vysvetlenie. Výsledkom práce odborníka je odborné stanovisko vyhotovené vo forme odborného posudku.

Úkon znalca alebo odborný posudok (ďalej len „posudok“) musí byť vypracovaný tak, aby bol preskúmateľný. To znamená, že musí byť vypracovaný v rozsahu, ktorý umožní preskúmať závery z neho vyplývajúce, vrátane preskúmania spôsobu, akým osoba vykonávajúca overenie hospodárnosti výdavkov dospela k stanoveniu výslednej ceny alebo potrebnosti a vhodnosti obstaraného množstva vzhľadom k reálnym potrebám projektu. V posudku sa uvedie cena, ktorú možno považovať za primeranú, vyjadrená absolútnym číslom alebo intervalom, ktorého horná hranica predstavuje maximálnu hranicu po zohľadnení všetkých osobitostí a iných špecifík súvisiacich s dodávkou posudzovaného predmetu na úrovni zákazky/logického celku.

Odborný posudok[[24]](#footnote-24) musí obsahovať[[25]](#footnote-25):

1. identifikáciu aktivít alebo predmetu zákazky, ktorý je predmetom overenia hospodárnosti[[26]](#footnote-26) spolu s identifikáciou kódu a názvu projektu, ku ktorému sa vzťahuje,
2. zoznam podkladov, ktoré boli osobe vykonávajúcej overenie hospodárnosti výdavkov poskytnuté zo strany zadávateľa,
3. identifikáciu zdrojov, ktoré boli použité pre stanovenie ceny, ktorá je primeraná – podstatné zdroje môžu byť k posudku priložené ako príloha, na ktoré bude posudok len odkazovať, pričom v prípade, ak bol odborný posudok vypracovaný znalcom, znaleckým ústavom alebo znaleckou organizáciou s využitím odborného odhadu, sa identifikácia zdrojov podľa tohto bodu osobitne neuvádza,
4. stručný popis postupu zisťovania ceny,
5. cena ktorá je primeraná[[27]](#footnote-27) v danom mieste a čase, a je vyjadrená absolútnym číslom, alebo intervalom,
6. odôvodnenie výšky určenej ceny, ktorá je primeraná, s osobitným dôrazom na vplyv osobitostí súvisiacich s posudzovaným tovarom/službou/prácou na výšku ceny (aplikuje sa len v prípade, ak nastal výrazný časový rozdiel medzi napr. VO a obdobím, kedy odborník spracováva posudok),
7. identifikáciu osoby, ktorá vypracovala znalecký alebo odborný posudok vrátane podpisu a dátumu vyhotovenia posudku.

Výdavky, ktoré budú vyššie ako je cena stanovená znaleckým alebo odborným posudkom, budú považované za neoprávnené. SO v takom prípade zníži oprávnené výdavky projektu o časť výdavkov, ktoré boli identifikované ako neoprávnené z dôvodu prekročenia ceny stanovenej znaleckým alebo odborným posudkom.

Úkon znalca

Úkon znalca je možné uplatniť najmä v prípade podozrenia na neúmerne vysokú cenu dodávky tovaru a služieb, pri výdavkoch kde ich hospodárnosť nie je možné určiť inými nástrojmi a závisí od viacerých faktorov a rozsahu a charakteru projektu. Rovnako je možné tento nástroj využiť v prípade posudzovania potreby predmetného výdavku pre projekt.

Minimálne požiadavky na znalca sú nasledovné:

1. fyzická osoba, ktorá je

zapísaná v zozname znalcov vedenom Ministerstvom spravodlivosti SR v odbore "100000 - Elektrotechnika" pre odvetvia:

100400 - Riadiaca technika, výpočtová technika (hardvér),

100700 - Odhad hodnoty elektrotechnických zariadení a elektroniky,

100800 - Nosiče zvukových a zvukovoobrazových záznamov,

100900 - Počítačové programy (softvér),

101000 - Bezpečnosť a ochrana informačných systémov.

alebo

2) fyzická osoba, ktorá

a) nie je zapísaná v zozname znalcov[[28]](#footnote-28)

b) je spôsobilá na právne úkony v plnom rozsahu,

1. je bezúhonná,
2. získala vysokoškolské vzdelanie minimálne II. stupňa technického, matematického alebo ekonomického smeru so zameraním na IT, resp. IKT technológie,
3. preukázala znalosť odbornej problematiky v oblasti IT, resp. IKT (bude deklarované min. 3 projektami rozvoja v oblasti IT, resp. IKT, na ktorých spolupracovala a zároveň bude deklarované certifikátmi, či už v oblasti IT projektového riadenia – napr. PRINCE 2 alebo jeho ekvivalent, prípadne v oblasti architektúry IT – napr. TOGAF alebo jeho ekvivalent),
4. vykonáva prax v oblasti IT, resp. IKT, v trvaní najmenej sedem rokov (preukazuje priloženým životopisom).

**Odborný posudok/Úkon znalca sú pomocné nástroje, ktoré sa využívajú pri národných projektoch ako aj v prípade realizácie dopytovo-orientovaných projektov PO7 OPII pre zabezpečenie overenia hospodárnosti vynaložených výdavkov.**

**Príloha:**

1. Vzor záznamu o vykonaní prieskumu trhu

1. Pojem hospodárnosť je potrebné aplikovať v zmysle § 2 písm. l) zákona č. 357/2015 Z. z. o finančnej kontrole a audite a o zmene a doplnení niektorých zákonov ako aj článku 30 ods. 2 nariadenia Európskeho parlamentu a Rady (EÚ, EURATOM) č. 966/2012 z 25. októbra 2012, o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002. [↑](#footnote-ref-1)
2. Súčasťou posúdenia hospodárnosti zo strany SO je aj okrem overovania primeranosti cien a ich minimalizácie aj overovanie potrebnosti, resp. nevyhnutnosti dodávok tovaru, stavebných prác a služieb. [↑](#footnote-ref-2)
3. Pri aplikácií historických dát z programového obdobia 2007 – 2013 aj 2014 - 2020 je potrebné zohľadniť fakt, či dané výdavky neboli z pohľadu auditov, kontrol a certifikačných overovaní označené ako nehospodárne, čo by spôsobilo vychýlenie finančného limitu smerom nahor. [↑](#footnote-ref-3)
4. V zmysle zákona č. 382/2004 Z. z. o znalcoch, tlmočníkoch a prekladateľoch v znení neskorších predpisov úkonmi znaleckej činnosti sú najmä znalecký posudok a jeho doplnenie, odborné stanovisko alebo potvrdenie a odborné vyjadrenie a vysvetlenie. [↑](#footnote-ref-4)
5. Nastavenie predmetných nástrojov overenia hospodárnosti a efektívnosti vo vzťahu k jednotlivým skupinám výdavkov v zmysle tejto tabuľky nie je limitujúce v prípadoch posudzovania hospodárnosti v rámci odborného hodnotenia, kedy sa odborný hodnotiteľ rozhodne využiť niektorý z pomocných nástrojov ako ďalší doplňujúci nástroj overenia hospodárnosti, aj napriek tomu, že nie je označený krížikom ako využiteľný pri danej skupine výdavkov. [↑](#footnote-ref-5)
6. [↑](#footnote-ref-6)
7. <https://www.opii.gov.sk/metodicke-dokumenty/verejne-obstaravanie> [↑](#footnote-ref-7)
8. [www.mirri.gov.sk](https://www.mirri.gov.sk/projekty/projekty-esif/operacny-program-integrovana-infrastruktura/prioritna-os-7-informacna-spolocnost/metodicke-dokumenty/prirucky/index.html) [↑](#footnote-ref-8)
9. V prípade, ak je súčasťou nákupu stavby aj nákup pozemku, limit na nákup stavby sa primerane % zníži pri zachovaní limitu pri oboch položkách. [↑](#footnote-ref-9)
10. http://www.infoworld.com/article/2640286/green-it/the-million-dollar-datacenter-question--tier-ii--or-not-tier-ii-.html [↑](#footnote-ref-10)
11. V súlade s prílohou Príručky pre žiadateľa OPII PO7 Informačná spoločnosť– dopytovo-orientované projekty, Príručkou oprávnenosti výdavkov PO7 OPII, SO v rámci výzvy/vyzvania definuje povinnosť pre prijímateľa uzavrieť zmluvu o partnerstve s poskytovateľom služieb riadenia informačno-technologických projektov vo verejnej správe a publicity a informovanosti, ktorým je MIRRI SR. Partnerská zmluva je uzatvorená na objem finančných zdrojov zodpovedajúci maximálne 3 % z celkových oprávnených výdavkov. Uvedené zdroje sa zarátavajú do 7 % limitu, ktorý predstavuje maximálnu výšku nepriamych výdavkov z celkových oprávnených výdavkov. [↑](#footnote-ref-11)
12. [www.mirri.gov.sk](https://www.mirri.gov.sk/projekty/projekty-esif/operacny-program-integrovana-infrastruktura/prioritna-os-7-informacna-spolocnost/metodicke-dokumenty/prirucky/index.html) [↑](#footnote-ref-12)
13. Ide o limit na konkrétny druh výdavku (napr. osobné výdavky, počítače, dataprojektor). [↑](#footnote-ref-13)
14. Vzťahuje sa aj na položky EKRK 711003 Nákup softvéru a 718006 Modernizácia Softvéru, t. z. uvedené limity sa uplatňujú aj v prípade, ak sa jedná o dodávku diela zo strany dodávateľa, aj v takomto prípade je prijímateľ povinný rozčleniť dodávku diela podľa jednotlivých pozícií (v štruktúre definovanej v Príručke pre žiadateľa OPII pre PO7 Informačná spoločnosť) a je povinný dodržať stanovené limity. V prípade ak cieľom projektu v rámci vyššie uvedených špecifických cieľov nie je vývoj informačného systému, resp. ak si to charakter projektu vyžaduje môže SO z uvedených limitov pre maximálne zastúpenie jednotlivých pozícií udeliť výnimku. [↑](#footnote-ref-14)
15. Novovybudované líniové stavby tvoria stavebné objekty charakterizované pozdĺžnou osou výstavby, ktoré slúžia k prenosu médií v diaľkových trasách a inžinierske diela náročných technických parametrov na zabezpečenie dopravy (napr. teplovody, vodovodné a kanalizačné rady, ochranné hrádze atď.). V prípade pochybnosti o tom, či ide o líniovú stavbu alebo o jej súčasť, rozhodne orgán štátnej správy príslušný na jej povolenie. [↑](#footnote-ref-15)
16. Priemyselné stavby - za priemyselné stavby sa pre účely OPII považujú stavby, u ktorých investičné náklady technologickej časti stavby prevyšujú náklady stavebnej časti stavby. [↑](#footnote-ref-16)
17. Ostatné stavby - za ostatné stavby sa pre účely OPII považujú stavby, u ktorých náklady stavebnej časti stavby prevyšujú náklady technologickej časti stavby, s výnimkou novovybudovaných líniových stavieb. [↑](#footnote-ref-17)
18. O podpore získanej z európskych štrukturálnych a investičných fondov na spolufinancovanie projektu (nepriame výdavky). [↑](#footnote-ref-18)
19. Tento pomocný nástroj je vymedzený pre aplikáciu hospodárnosti pre účely tejto metodiky, čím nie sú dotknuté povinnosti prijímateľa/žiadateľa a RO vyplývajúce zo SR EŠIF. [↑](#footnote-ref-19)
20. Vzor záznamu o vykonaní prieskumu trhu tvorí prílohu tohto dokumentu. [↑](#footnote-ref-20)
21. RO/SO pri určení cenového rozdielu (výdavok(y) nárokovaný prijímateľom/žiadateľom a cena(y) identifikovaná RO/SO) stanoví toleranciu cenového rozdielu, ktorá bude akceptovateľná pre RO/SO (RO/SO stanovenie miery tolerancie riadne zdokumentuje). [↑](#footnote-ref-21)
22. V prípade žiadateľa/prijímateľa RO/SO primerane aplikuje požiadavku na uchovávanie dokumentov. [↑](#footnote-ref-22)
23. Osoba, ktorá má odbornú spôsobilosť a skúsenosti v príslušnej oblasti. RO musí vedieť preukázať odbornú spôsobilosť a skúsenosti v príslušnej oblasti. [↑](#footnote-ref-23)
24. Odborný posudok sa nemôže zamieňať za odborné hodnotenie vykonané odborným hodnotiteľom. [↑](#footnote-ref-24)
25. Pre úkon znalca náležitosti upravuje aj zákon č. 382/2004 Z. z. a vykonávacia vyhláška č. 228/2018 Z. z. [↑](#footnote-ref-25)
26. Hospodárnosť sa posudzuje v súlade so zákonom č. 357/2015 Z. z. [↑](#footnote-ref-26)
27. Neprimeraná cena vyplýva z § 12 ods. 1 až 3 zákona č. 18/1996 Z. z. o cenách v znení neskorších predpisov. [↑](#footnote-ref-27)
28. Pri ustanovení znalca, ktorý nie je zapísaný v zozname znalcov, musia byť dodržané podmienky uvedené v § 15 zákona č. 382/2004 Z. z. o znalcoch, tlmočníkoch a prekladateľoch v znení neskorších predpisov. [↑](#footnote-ref-28)